ZAPISNIK 41. SJEDNICE VIJEĆA GRADSKE ČETVRTI GORNJI GRAD – MEDVEŠČAK

Dana 30. srpnja 2020. održana je 41. sjednica članova vijeća Gradske četvrti Gornji grad – Medveščak u  prostorijama Područnog ureda Medveščak, Draškovićeva 15/I kat, dvorana 19. s početkom u 17.00 sati 
Sjednica je započela u 17.00 sati.
Prisutni:
· Mirjana Džajo, predsjednica VGČ Gornji grad – Medveščak
· Luka Bogdan, potpredsjednik VGČ Gornji grad – Medveščak
· Marija Marinović, članica
· Tin Pažur, član
· Marija Gazzari, članica
· Miren Milović, član
· Nada Boban, članica 
· Dejan Bosak, član
· Diana Pečkaj - Vuković, članica
· Tomislav Oreški, član
· Neven Marković, član
· Vlasta Toth, članica
· Konrad Puškarić, član
· Urša Raukar Gamulin, članica 
Ispričani članovi:
· Tatjana Holjevac, članica

Nazočni djelatnici Gradskog ureda za mjesnu samoupravu:
· Gordana Barač, voditeljica područnog odsjeka GG-M
· Ana Šimaga, viša stručna suradnica

Predsjednica Vijeća Gradske četvrti M. Džajo pozdravlja sve prisutne, zahvaljuje se na odazivu te otvara 41. sjednicu Vijeća Gradske četvrti Gornji grad – Medveščak. Predlaže usvajanje zapisnika sa 40. sjednice održane 30. lipnja 2020.. Vijeće jednoglasno prihvaća zapisnik bez primjedbi. 
Predsjednica predlaže dopunu Dnevnog reda sa 3 dodatne točke. Vijeće jednoglasno prihvaća prijedlog sa dopunama: 




DNEVNI RED:     

1. Prijedlog zaključka o izmjeni financijskog plana Gradske četvrti Gornji grad – Medveščak 
2. Prijedlog zaključka o postavi uzdignutih ploha u Jurjevskoj ulici 
3. Prijedlog zaključka o zauzimanju javno prometne površine u Hercegovačkoj ulici nasuprot kbr. 1
4. Prijedlog zaključka o uvrštavanju stuba Goljak u program redovnog održavanja komunalne infrastrukture (Podružnica Zrinjevac)
5. Prijedlog zaključka o uvrštavanju Jurkovićeve ulice od kbr. 20 do 26 i od kbr 17 do 23 u program redovnog održavanja komunalne infrastrukture (Podružnica Čistoća)
6. Prijedlog zaključka  o postavljanju  zaštitnih stupića uz rubnjake Remetske ceste (od kolnog ulaza u groblje do raskrižja)
7. Prijedlog zaključka o vraćanju prometne signalizacije u Ulici Matije Mesića (uspornici i znakovi ograničenja brzine) 
8. Prijedlog zaključka o uklanjanju prometnih izbočina u Ulici Dragutina Domjanića
9. Prijedlog zaključka o prijedlogu imenovanja skrbnika za kulturno dobro, Ribnjak 46 (Urša Raukar Gamulin)
10. Prijedlog zaključka o zamjeni postojećih gumenih uspornika betonskima, Srebrnjak 31-33-35 (MO Voćarska)
11. Prijedlog zaključka o davanju mišljenja na Prijedlog zaključka o podizanju spomenika Branku Lustigu
12. Pitanja, prijedlozi i obavijesti

Ad 1. Prijedlog zaključka o izmjeni financijskog plana Gradske četvrti Gornji grad – Medveščak
M. Džajo obrazlaže točku dnevnog reda te otvara raspravu u kojoj su sudjelovali N. Marković, U. Raukar – Gamulin, N. Boban, V. Toth, L. Bogdan i  D.Pečkaj Vuković Nakon rasprave, sa  7 glasova ZA, 3 PROTIV i 4 SUZDRŽANA prijedlog zaključka o izmjeni financijskog plana Gradske četvrti Gornji grad – Medveščak NIJE usvojen:  
Prijedlog zaključka u prilogu ovog zapisnika. 

Ad 2. Prijedlog zaključka o postavi uzdignutih ploha u Jurjevskoj ulici
M. Džajo otvara i obrazlaže treću točku dnevnog reda. Nakon temelju rasprave u kojoj su sudjelovali L. Bogdan, V. Toth, N. Boban, T. Oreški, D. Pečkaj- Vuković, N. Marković, predsjednica M. Džajo daje prijedloge na izglasavanje:

Sa  5 glasova ZA, 8 glasova PROTIV i 1 SUZDRŽAN, Vijeće je donijelo:





ZAKLJUČAK
o prijedlogu o postavljanju uzdignutih ploha u Jurjevskoj ulici 

1. Vijeće  nije  suglasno  sa  zaključcima  Vijeća Mjesnog odbora Gornji grad  sa 37. sjednice održane 17. srpnja  2020. u svezi  prijedloga Gradskog ureda za prostorno uređenje, izgradnju Grada, graditeljstvo, komunalne poslove i promet o postavi uzdignutih ploha u Jurjevskoj ulici od raskrižja s ulicom Tuškanac do raskrižja s Mlinarskom cestom.  

2. Vijeće daje negativno mišljenje na prijedlog prijedloga Gradskog ureda za prostorno uređenje, izgradnju Grada, graditeljstvo, komunalne poslove i promet o postavi uzdignutih ploha u Jurjevskoj ulici od raskrižja s ulicom Tuškanac do raskrižja s Mlinarskom cestom.  

3. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet i  Vijeću Mjesnog odbora Gornji grad. 

Predsjednica stavlja na glasovanje amandman Luke Bogdana o postavljanju videonadzora  uz pojačanu policijsku kontrolu  u Jurjevskoj ulici. 
Sa 11 glasova ZA i 3 SUZDRŽANA, donesen je:


ZAKLJUČAK
o postavljanju video nadzora, Jurjevska ulica 


1. Vijeće  je raspravljalo o prijedlogu  Gradskog ureda za prostorno uređenje, izgradnju 
         Grada, graditeljstvo, komunalne poslove i promet o postavi uzdignutih ploha u  
         Jurjevskoj ulici od raskrižja s ulicom Tuškanac do raskrižja s Mlinarskom cestom.  

2. Vijeće predlaže da se umjesto uzdignutih ploha  postavi video nadzor uz pojačanu policijsku kontrolu. 

3. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet i  Vijeću Mjesnog odbora Gornji grad. 









Ad 3. Prijedlog zaključka o zauzimanju javno prometne površine u Hercegovačkoj ulici nasuprot kbr. 1
M. Džajo otvara točku dnevnog reda te otvara raspravu u kojoj su sudjelovali U. Raukar – Gamulin, N. Boban, l. Bogdan, V. Toth, D. Pečkaj – Vuković. Na temelju rasprave, članovi su zajedničkog mišljenja da tvrtka Trgouvez d.o.o. treba priložiti fotodokumentaciju javne zelene površine prije početka izvođenja radova i nakon saniranja navedene površine po završetku radova, kao dokazni materijal koji daje jamstvo da su navedena područja vraćena u prvobitno stanje. Također su mišljenja da se treba zatražiti od investitora kao nositelja tvrtke jasno definiranje vremenskog razdoblja izvođenja radova.
Nakon rasprave sa 7 glasova ZA, 3 PROTIV i 4 SUZDRŽANA donesen je 
ZAKLJUČAK
o zauzimanju javno prometne površine, Hercegovačka ulica 

1. Vijeće  nije suglasno  sa  Zaključkom   Vijeća Mjesnog odbora „Stjepan Radić“ sa 37. sjednice održane 23. srpnja  2020. u svezi  zahtjeva tvrtke Trgouvez d.o.o.., Ilica 152 za zauzimanje javno prometne površine na Hercegovačkoj ulici (nasuprot kbr. 1) radi omogućavanja pristupa gradilištu koje se nalazi na k.č.br. 3586 k.o. Črnomerec. 

2. Vijeće daje negativno mišljenje na zahtjev tvrtke Trgouvez d.o.o.., Ilica 152 za zauzimanje javno prometne površine na Hercegovačkoj ulici (nasuprot kbr. 1).  

3. Ovaj će zaključak biti dostavljen Gradskom uredu za mjesnu samoupravu i Vijeću Mjesnog odbora „Stjepan Radić“.  


Predsjednica M. Džajo s dnevnog reda skinula je točke 4., 5., 6., 7., 8. i 10. jer Prijedlog zaključka o izmjeni Financijskog plana Gradske četvrti Gornji grad – Medveščak nije usvojen. 
4. Prijedlog zaključka o uvrštavanju stuba Goljak u program redovnog održavanja komunalne infrastrukture (Podružnica Zrinjevac)
5. Prijedlog zaključka o uvrštavanju Jurkovićeve ulice od kbr. 20 do 26 i od kbr 17 do 23 u program redovnog održavanja komunalne infrastrukture (Podružnica Čistoća)
6. Prijedlog zaključka  o postavljanju  zaštitnih stupića uz rubnjake Remetske ceste (od kolnog ulaza u groblje do raskrižja)
7. Prijedlog zaključka o vraćanju prometne signalizacije u Ulici Matije Mesića (uspornici i znakovi ograničenja brzine) 
8. Prijedlog zaključka o uklanjanju prometnih izbočina u Ulici Dragutina Domjanića
[bookmark: _GoBack]10. Prijedlog zaključka o zamjeni postojećih gumenih uspornika betonskima, Srebrnjak 31-33-35 (MO Voćarska)

Ad 9. Prijedlog zaključka o prijedlogu imenovanja skrbnika za kulturno dobro, Ribnjak 46 (Urša Raukar Gamulin)
M. Džajo otvara točku dnevnog reda. Nakon rasprave u kojoj su sudjelovali N. Boban (prijedlog za dopunu zaključka – traže se izvješća Gradskog zavoda za zaštitu spomenika kulture i prirode),  T. Oreški, D. Bosak, U. Raukar – Gamulin, K. Puškarić (prijedlog za dopunu zaključka – postavljanje table za zabranu izvođenja daljnjih radova, Državni inspektorat)  sa 13 glasova ZA i 1 PROTIV donesen je


ZAKLJUČAK
o zaštiti kulturnog dobra „secesijska vila“ na adresi Ribnjak kbr. 46 

4. Vijeće traži da Gradski zavod za zaštitu spomenika kulture i prirode sukladno čl. 31. Zakona o zaštiti i očuvanju kulturnih dobara hitno predloži gradonačelniku Grada Zagreba da imenuje skrbnika za kulturno dobro – secesijska vila na adresi Ribnjak 46
( na taj način navedeno kulturno dobro sačuvalo od daljnjeg propadanja te prisililo vlasnika na zakonom propisanu brigu o istom). 

5. Vijeće traži hitno očitovanje gore navedenog zavoda o poduzetim koracima za očuvanje kulturnog dobra – secesijske vile na adresi Ribnjak 46. 

6. Vijeće predlaže Gradskom uredu za mjesnu samoupravu da od Gradskog zavoda za zaštitu spomenika kulture i prirode ishodi slijedeća izvješća:

· o statičkoj sigurnosti zgrade na adresi Ribnjak 45 „secesijske vile“ u vlasništvu Zaklade nada i život, a vezano za posljedice potres u Zagrebu u ožujku 2020.;
· o dosadašnjim provedenim mjerama nadzora  od strane istog Zavoda, a vezano za  dugotrajnu nebrigu vlasnika prema predmetnom objektu  (postojeće  stanje građevine  upućuju na  trajno zanemarivanje redovitog održavanja koje je dovelo do devastacije objekta koji predstavlja sastavni dio arhitektonske kulturne baštine Gradske četvrti Gornji grad – Medveščak);
· o poduzetim mjerama nadležnih tijela Grada Zagreba i RH vezno za namjeru vlasnika da zgradu sruši i zamijeni je sa modernim objektom na istoj parceli,  a koji nema  arhitektonske veze sa  postojećom secesijskom vilom;
· o tome ima li u predmetnoj zgradi  stanara, kakav je njihov pravni status i kako će se rješavati njihovo stambeno zbrinjavanje.

7. Vijeće traži da građevinska inspekcija pri Državnom inspektoratu kod gradilišta Ribnjak 46 postavi znak zabrane izvođenja daljnjih radova. 

8. Ovaj će zaključak biti dostavljen Gradskom zavodu za zaštitu spomenika kulture i prirode,  Gradskom uredu za mjesnu samoupravu, Državnom inspektoratu i Vijeću Mjesnog odbora Ribnjak.

Ad 11. Prijedlog zaključka o davanju mišljenja na Prijedlog zaključka o podizanju spomenika Branku Lustigu
M. Džajo obrazlaže i otvara točku dnevnog reda. Bez rasprave, Vijeće je jednoglasno donijelo

ZAKLJUČAK
o davanju mišljenja na Prijedlog zaključka o podizanju Spomenika Branku Lustigu


1. Na zamolbu Stručne službe gradonačelnika Vijeće je razmotrilo prijedlog zaključka o podizanju Spomenika Branku Lustigu.  

2. Vijeće je suglasno s prijedlogom iz točke 1. ovog zaključka.

3. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za pravne i financijske poslove. 


Ad. 12. Pitanja prijedlozi i obavijesti

Nije bilo pitanja, prijedloga i obavijesti. 

Sjednica je završila u 18.45h

KLASA: 026-02/20-001/147
URBROJ: 251-06-11-7-20-___
Zagreb, 31. srpnja 2020.




Predsjednica Vijeća Gradske četvrti 
                                                                                              Gornji grad – Medveščak

                                                                                             Mirjana Džajo













